Document ID: /fineweb-2-swissfilter-quality_10-filterrobots/filtered/02038.jsonl.gz/3927

Rebecca Clopath è ina filosofa en cuschina. A Lon, nua ch'ella è creschida si ha ella chattà respostas per sia moda e maniera da cuschinar. «Autenticitad en mia cuschina è quai ch'jau less dar enavant a mes giasts», di la giuvna da 28 onns ch'ha fatg l'emprendissadi tar Stefan Wiesner, il cuschinier experimental, il striun en cuschina.
Per esser in cun la natira va Rebecca Clopath consequentamain sia via. Per savair danunder che ses products vegnan fa ella ussa l'emprendissadi da pura. «Per mai è quella via la sulet dretga via», di Clopath.
RR actualitad mezdi